**056-2025**

|  |  |
| --- | --- |
| **20.05.**  **utorak** | Okupljanje grupe u zračnoj luci Split u 05.30 sati. Prijava na let za Zagreb u 06.15. Dolazak u zračnu luku Zagreb u 07.00 sati, prijava i nastavak leta za Maltu u 09.40. Po slijetanju na malteški aerodrom Luque u 11.40 sati, ukrcaj u autobus i transfer do grada St Julian's. Prijava i smještaj u hotel. Kraći odmor. Po želji grupe odlazak s voditeljem putovanja u razgled ovog živopisnog gradića. Povratak u hotel. Večera u hotelu. Noćenje. |
| **21.05.**  **srijeda** | Doručak. Ukrcaj u autobus i odlazak u razgled glavnog grada *Vallette*. Ovaj utvrđeni grad su utemeljili vitezovi sv. Ivana 1566. god. Šetnja u pratnji lokalnog vodiča živopisnim gradskim ulicama kojima dominira veličanstvena barokna arhitektura: gradska vrata, zgrade Parlamenta i Opere. Posjet *katedrali sv. Ivana* čija unutrašnjost skriva raskošnu baroknu arhitekturu s oslikanim stropnim svodovima, izrezbarenim kamenim zidovima i jednim od najljepših mramornih podova na svijetu. Među mnogobrojnim umjetničkim djelima u katedrali ističe se slika *Odrubljivanje glave sv. Ivana* *Krstitelja*, remek djelo Caravaggia, talijanskog slikara i začetnika baroknog slikarstva. Posjet *palači Velikog meštra,* nekoć rezidenciji velikog učitelja malteškog reda, a danas rezidenciji predsjednika Malte. Nakon razgleda odlazak do vrtova *Barracca* odakle se pruža prekrasan pogled na prirodnu luku *Grand Harbour*. Slobodno vrijeme za osobne programe. Povratak u hotel. Večera u hotelu. Noćenje. |
| **22.05.**  **četvrtak** | Doručak. Ukrcaj u autobus i odlazak u pratnji lokalnog vodiča na cjelodnevni izlet „*Biseri Malte“* - *Mdine* i njenog predgrađa *Rabata, litica Dingli, te Moste* . Utvrđeni grad Mdina, nekadašnji glavni grad Malte, smjestio se na brežuljku, te se još naziva i *Tihi grad*. U grad se ulazi kroz *Glavna vrata* izgrađena u 18. st. u veličanstvenom baroknom stilu. Šetnja zavojitim gradskim uličicama kojima dominiraju prekrasne palače i barokne crkve.  Posjet *katedrali Mdina i muzeju*. U Rabatu posjet *katakombama sv. Pavla*, koje su se u rimsko doba koristile za pokapanje mrtvih, te obližnjem muzeju Wignacourt. Ukrcaj u autobus i vožnja do prekrasnih slikovitih visokih litica *Dingli,* s panoramskim pogledom. Nastavak vožnje do mjesta *Mosta* i razgled velebne crkve s trećom najvećom samostojećom kupolom u Europi. Povratak do hotela. Večera u hotelu. Noćenje. |
| **23.05..**  **petak** | Doručak. Po želji grupe odlazak na cjelodnevni fakultativni izlet na *otok Gozo* u pratnji lokalnog vodiča. Kratka vožnja trajektom, te razgled glavnih znamenitosti otoka: posjet glavnom gradu otoka-*Victoria sa starom citadelom,* zaljevu *Xlendi* poznatom po strmim stijenama, zaljevu *Dwejra,* te laguni *Inland sea* koja je ujedno i najniža točka Goza. Razgled pretpovijesnih *hramova Ggantije*, najstarijih izgrađenih hramova na svijetu, starijih čak i od egipatskih piramida. Slobodno vrijeme za osobne programe i kupovinu lokalnih proizvoda od vune, čipke, sira, meda po kojima je Gozo poznat. Povratak trajektom na Maltu. Transfer do hotela. Večera u hotelu. Noćenje. |
| **24.05.**  **subota** | Doručak. Odjava iz hotela, te odlazak prema aerodromu Luque/Malta. Prijava na let za Zagreb u 08.10 sati. Dolazak u zračnu luku Franjo Tuđman u 10.05, te nastavak leta za Split u 14.35 i dolazak u splitsku zračnu luku Sv. Jeronim u 15.20 sati. |

**CIJENA ARANŽMANA: 1.090,00 eura**

*(na bazi min. 20 putnika)*

***POSEBNA PONUDA – POPUST NA DRUGU OSOBU 33,33%***

|  |  |
| --- | --- |
| **Uplata kod prijave: 400 eura (***iznos promjenjiv ovisno o cijeni zrakoplovne karte)*  **nadoplata za 1/1 sobu: 280 eura**  **MOGUĆNOST OBROČNE OTPLATE** |  |
|  |  |

**Program po osobi uključuje:** prijevoz zrakoplovom na relaciji Split – Malta – Split s uključenim zrakoplovnim pristojbama, 1 komad ručne prtljage (dim.40x20x25 cm) i 1 komad predane prtljage do 20 kg, smještaj u hotelu 4\* na Malti-St Julian's na bazi 4 polupansiona ***(doručak i večera***) u dvokrevetnim sobama, transfere zračna luka – hotel- zračna luka, razgled Vallette prema programu putovanja u pratnji lokalnog vodiča s ulaznicama za katedralu sv. Ivana i palaču Velikog meštra, cjelodnevni izlet *Biseri Malte* s ulaznicama za Mdina katedralu i muzej, katakombe sv. Pavla i muzej Wignacourt, te ulaznicu za katedralu u Mosti, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, zakonom propisan PDV, voditelja putovanja i organizaciju putovanja.

**Program ne uključuje:** izlet na otok Gozo *(uključena ulaznica za Ggantijja Temples i trajekt*) po cijeni **75 €** po osobi **–** uz min.20 putnika**,** ulaznice za kulturno povijesne spomenike koji nisu navedeni programom, karte javnog gradskog prijevoza, troškove osobne prirode

**Preporuka:** uplata police od rizika otkaza putovanja: 35,00 eura (*plativo kod uplate rezervacije*)

uplata police od rizika otkaza putovanja za drugu osobu: 24,00 eura *(plativo kod uplate rezervacije*)